Source: https://www.llarik.sk/blog/zmeny-v-zakone-o-registracnych-pokladniciach
Timestamp: 2020-04-02 06:22:57+00:00
Document Index: 8542971

Matched Legal Cases: ['§3', '§3', '§4', '§4', '§18', '§11', '§4', '§4', '§7', '§8', '§9', '§ 15']

Zmeny v zákone o registračných pokladniciach - LLARIK s.r.o.
Dňom 1. 1. 2014 vstúpila do platnosti novela zákona č. 289/2008 Z. z o používaní elektronických registračných pokladníc. V súvislosti s uvedenou novelou si Vás dovoľujeme upozorniť na nasledujúce zmeny:
§3 odst. 4 – Na predajnom mieste nesmie byť umiestnená ERP, ktorá nespĺňa náležitosti zákona a nebola uvedená do prevádzky.
Toto ustanovenie bolo doplnené do zákona na základe kontrolných zistení finančnej správy, kedy niektorí z podnikateľov používali na vydávanie dokladov z ERP pokladnice, ktoré boli odhlásené z evidencie na miestne príslušnom daňovom úrade.
§3 odst. 6 – Spresňujú sa situácie, kedy je podnikateľ povinný vyhotoviť doklad označený slovami "NEPLATNÝ DOKLAD". Táto povinnosť vzniká:
v rámci zaškolenia nového pracovníka
v rámci vyhotovovania ďalších dokladov, ktoré nie sú pokladničnými dokladmi, napr. objednávka, dodací list
§4 odst. 2/b/8 – doklady z ERP musia byť čitateľné po dobu 5 rokov od konca kalendárneho roku, v ktorom boli vystavené
Pred účinnosťou novely zákona bola lehota čitateľnosti dokladov stanovená na dobu 10 rokov od konca kalendárneho roka, v ktorom bol doklad vyhotovený.
§4 odst. 3/d – fiskálna pamäť musí byť označená jedinečným kódom, ktorý je zároveň vytlačený na deštruktívnej nálepke. Nálepka je nalepená na fiskálnu pamäť a tiež na vonkajší kryt ERP.
Uvedená povinnosť je naviazaná na prechodné ustanovenie (§18c) a dátum jej zavedenia je najneskôr od 01. 07. 2014. Podnikateľ, ktorému vznikne povinnosť používať ERP po 01. 07. 2014 už musí používať ERP s deštruktívnymi nálepkami. Podnikateľovi, ktorý používal ERP ešte pred novelou zákona (bez deštrukčných nálepiek), stačí zavedenie týchto nálepiek až pri výmene fiskálnej pamäte z dôvodov uvedených v §11 odst.1 (vyčerpanie kapacity pamäte, porucha, výmena vlastníka ERP...)
§4 odst 8 – podnikateľ musí servisnej organizácii oznámiť zistenie poškodenia alebo chýbania plomby a dátum a čas tohto oznámenia musí zaznamenať do knihy ERP
Zmena oproti pôvodnému zneniu zákona je povinnosť vykonať zápis o tomto oznámení do knihy ERP.
§4 odst 9 – podnikateľ musí mať na predajnom mieste komunikačný kábel k ERP. Komunikačný kábel slúži na prepojenie pokladnice a počítača finančnej správy pri výkone kontroly.
Pokiaľ sa na predajnom mieste nachádza viac ERP, stačí mať k dispozícii jeden komunikačný kábel.
§7 odst 1 - Knihu elektronickej registračnej pokladnice, ktorú podnikateľ používal pred 1. januárom 2014, môže používať aj naďalej s tým, že tam doplní nasledovné údaje:
údaje o výrobcovi alebo distributérovi ERP, ktorému bol vydaný certifikát
(názov výrobcu alebo distributéra, ktorému bol vydaný certifikát)
(obchodné meno, sídlo a DIČ servisnej organizácie), v knihe ERP môžu byť zapísané aj dve servisné organizácie
výrobné číslo ERP
číslo plomby, ktorou je ERP označená
Kód fiskálnej pamäte, ktorý musí byť taktiež zapísaný do knihy ERP, budú servisné organizácie zapisovať postupne pri výmene fiskálnych pamätí.
§8 odst. 5 – Podnikateľ musí mať na predajnom mieste vzor pokladničného dokladu. Na pokladničnom doklade zvýrazní:
Je vhodné mať na predajnom mieste oba typy dokladov z ERP, riadny doklad aj doklad o úhrade faktúry.
§9 odst. 2, 4, 5, 6 upravujú archiváciu údajov. V súvislosti s úpravou § 15 je servisná organizácia povinná pri ukončení prevádzky ERP odovzdať podnikateľovi nielen fiskálnu pamäť, ale aj dátové médium, na ktorom sú zaznamenané údaje z fiskálnej pamäte.
Podnikateľ je povinný dátové médium na požiadanie predložiť kontrolným orgánom na predajnom mieste ihneď a jeho obsah archivovať do uplynutia lehoty na zánik práva vyrubiť daň.
Podnikateľ je povinný archivovať po dobu 5 rokov:
kópie paragónov
denné uzávierky z dokladov, na ktoré boli zaznamenané údaje z vystavených paragónov
pokladničné doklady, na ktoré boli nahraté údaje z vystavených paragónov
doklady označené slovami "NEPLATNÝ DOKLAD"
tlačové výstupy z dennej uzávierky
Doklad označený slovom "VKLAD" je podnikateľ povinný uchovávať počas dňa, v ktorom bol vystavený.
Pozor: podľa pôvodného znenia zákona sa doklady označené slovami VKLAD a NEPLATNÝ DOKLAD archivovali po dobu jedného roka od konca roka v ktorom boli vystavené. Túto lehotu treba pri dokladoch vystavených do 31. 12. 2013 aj dodržať.